stanford-oval/wikipedia huggingface dataset:
ภาพยนตร์ซูเปอร์ฮีโร
ประวัติ > 1939–1978: ยุคแรกเริ่ม

ในช่วงปลายคริสตทศวรรษที่ 1930 เป็นยุคที่อุตสาหกรรมหนังสือการ์ตูนซูเปอร์ฮีโรเริ่มได้รับความนิยม เช่นนั้นอุตสาหกรรมภาพยนตร์ก็ได้หยิบเรื่องราวของตัวละครซูเปอร์ฮีโรมาดัดแปลงเป็นภาพยนตร์ต่อเนื่องตามมาในทันที ภาพยนตร์ซูเปอร์ฮีโรในยุคแรก ๆ ได้แก่ แมนเดรกเดอะเมจิกเชียน (1939) เดอะชาโดว์ (1940) แอดเวนเจอร์สออฟกัปตันมาร์เวล (1941) แบทแมน (1943) เดอะแฟนธอม (1943), กัปตันอเมริกา (1944) และ ซูเปอร์แมน (1948)
ในช่วงปี ค.ศ. 1941 ถึง ค.ศ. 1943 บริษัท แม็กซ์ ไฟลเชอร์ สตูดิโอส์ ได้ผลิตซีรีส์การ์ตูนสั้นที่ดัดแปลงมาจากตัวละครซูเปอร์แมนออกมาติดต่อกันหลายตอนจำนวนมาก
จนกระทั่งในทศวรรษต่อมา ภาพยนตร์ซีรีส์ที่ออกอากาศทุกวันเสาร์ และอุตสาหกรรมหนังสือการ์ตูนเริ่มลดลง ยกเว้น Superman และ Mole Men นำแสดงโดย จอร์จ รีฟส์ ที่ได้ทดลองออกอากาศเป็นการปูพื้นให้ซีรีส์โทรทัศน์ชุด Adventures of Superman ต่อมาก็ได้ออกอากาศเรื่อง Batman (1966) ภาคต่อของซีรีส์โทรทัศน์แบทแมนนำแสดงโดย อดัม เวสต์
ในปี 1957 ที่ญี่ปุ่น บริษัท Shintoho ได้สร้างภาพยนตร์เรื่องแรก เกี่ยวกับแนวโทคุคัทสึ ชื่อว่า Super Giant ซึ่งก่อให้เกิดการเปลี่ยนแปลงในวัฒนธรรมสมัยนิยมของญี่ปุ่นที่มีต่อโทคุซัตสึ รวมทั้ง Kaiju, Astro Boy มีผลกระทบอย่างลึกซึ้งต่อภาพยนตร์ซูเปอร์ฮีโร่แนวโทคุคัทซึของญี่ปุ่น โดยภาพยนตร์แนวซูเปอร์ฮีโร่ในช่วงต้นก็มีเรื่อง Ōgon Bat (1966) นำแสดงโดย Sonny Chiba โดยมีพื้นฐานมาจากเรื่อง Kamishibai ในปี 1930
ตัวละครซูเปอร์ฮีโร่ปรากฏตัวในภาพยนตร์ตลกแนวอื่น ๆ มากมาย เช่นภาพยนตร์เสียดสีทางการเมืองของฝรั่งเศส เช่น เรื่อง Mr. Freedom (1969) และภาพยนตร์อนิเมชั่นเกรดบี เรื่อง Rat Pfink a Boo Boo (1966) และ The Wild World of Batwoman (1966).
ประวัติ > ยุคปี 1978–1990

ภาพยนตร์ยอดนิยมเรื่องใหม่ในรูปแบบภาพยนตร์แฟนตาซีและนิยายวิทยาศาสตร์ที่ประสบความสำเร็จคือเรื่อง Star Wars, ภาพยนตร์ที่สร้างโดย Richard Donner เรื่อง Superman (1978) ภาพยนตร์ซูเปอร์ฮีโร่ฟอร์มใหญ่รายแรกที่ได้รับการพิสูจน์ว่าประสบความสำเร็จอย่างมากและประสบความสำเร็จด้านรายได้ เกิดขึ้นในช่วงปี 1980 เช่น ภาพยนตร์ของ Richard Lester เรื่อง Superman II (1980), ภาพยนตร์ที่สร้างโดย Paul Verhoeven เรื่อง Robocop (1987) หรือภาพยนตร์ของ Tim Burton เรื่อง Batman (1989) a
และ Batman Returns (1992)ภาพยนตร์ที่ออกฉายช่วงปี 1980s ถึงปี 1990s รวมทั้ง Flash Gordon (1980), Swamp Thing (1982), Superman III (1983), Supergirl (1984), The Toxic Avenger (1985), Superman IV: The Quest for Peace (1987), Bollywood's Mr. India (1987), The Punisher (1989), Teenage Mutant Ninja Turtles (1990) and two sequels, Sgt. Kabukiman N.Y.P.D. (1990), The Rocketeer (1991), Batman Returns (1992), ภาพยนตร์แอนิเมชั่นก็เช่นกัน เช่น เรื่อง Batman: Mask of the Phantasm (1993), The Shadow (1994), Batman Forever (1995), Tank Girl (1995), Mighty Morphin Power Rangers: The Movie (1995) โดยค่าย Sky Movies และเรื่อง sequel, The Phantom (1996), Steel (1997) และ Mystery Men (1999). Marvel Comics' Captain America (1991) ส่วนภาพยนตร์ที่ไม่ค่อยประสบความสำเร็จด้านรายได้อาทิเช่น ภาพยนตร์ของ Roger Corman เรื่อง The Fantastic Four (1994)
ภาพยนตร์ของ Alex Proyas เรื่อง The Crow (1994) กลายเป็นภาพยนตร์การ์ตูนซูเปอร์ฮีโร่อิสระตัวแรกที่สร้างแฟรนไชส์ ในขณะที่ภาพยนตร์ของ Joel Schumacher เรื่อง Batman & Robin (1997) กลับอยู่ในช่วงวิกฤต เพราะว่าติดตลก และเล่นมุขมากเกินไป The Crow เป็นการสร้างภาพยนตร์ในรูปแบบใหม่ โดยใช้ความรุนแรงลดลง ต่างกับภาพยนตร์ซูเปอร์ฮีโร่ยอดนิยมก่อนหน้าซึ่งมีกลุ่มเป้าหมายเป็นผู้ชมที่มีอายุน้อยและแก้ช่องว่างของภาพยนตร์แอ็คชั่นที่ทันสมัยกว่่า ความสำเร็จของ The Crow ทำให้ภาพยนตร์เรื่อง Spawn  (1997) ออกฉายเร็วขึ้น ด้วยภาพพจน์ของตัวละครหลักในการ์ตูน ด้วยความสำเร็จของตัวละครภาพการ์ตูนที่ "มืดมนกว่า" ในหนังสือการ์ตูน  Marvel ทำให้ในไม่ช้าหลังจากนั้น ภาพยนตร์แฟรนไชส์แนวซูเปอร์ฮีโร่จึงมีฉายออกมาเรื่อยๆ เช่น Men in Black (1997) และ Blade (1998). หลังจากที่มาร์เวลซื้อค่ายมาลิบูคอมมิกส์ (บริษัทเจ้าของของ "Men in Black"), Marvel และ Columbia Pictures ก็ได้ออกฉายภาพยนตร์เรื่อง Men in Black และจำหน่ายหนังสือการ์ตูนด้วยในปี 1997. ภาพยนตร์เรื่องนี้กลายเป็นภาพยนตร์เรื่องแรกของ Marvel ที่ชนะรางวัลออสการ์ และต่อมาก็ได้มีการสร้างภาพยนตร์ที่มีเนื้อหาจากหนังสือการ์ตูนที่ทำรายได้สูงสุด เช่น ภาพยนตร์ของ Sam Raimi เรื่อง Spider-Man ในปี 2002 Blade เป็นการผสมผสานระหว่างภาพยนตร์แอ็คชั่นแบบดั้งเดิมกับภาพยนตร์ซูเปอร์ฮีโร่ที่เข้มกว่าด้วยชื่อตัวละครที่มีพลังของแวมไพร์ ที่ถืออาวุธออกต่อกรกับแวมไพร์ชั่วร้าย ความสำเร็จของภาพยนตร์เรื่อง  Blade  เริ่มประสบความสำเร็จในภาพยนตร์ของ Marvel (ซึ่งเปิดตัวใน Marvel Comics) ต่อมาทางค่ายจึงเริ่มสร้างภาพยนตร์ที่ดัดแปลงเนื้อหามาจากหนังสือการ์ตูนเพิ่มเติม
ประวัติ > ยุคปี 2010

ในยุค 2010 ภาพยนตร์ซูเปอร์ฮีโร่ก็ยังคงประสบความสำเร็จในระดับบ็อกซ์ออฟฟิศเช่นเดียวกันกับเมื่อ 10 ปีที่ผ่านมา ในปี 2010 Matthew Vaughn ได้สร้างภาพยนตร์เรื่อง Kick-Ass ซึ่งเรื่องนี้ได้ออกฉายหลังจากที่ฉาย Iron Man 2 ในเดือนต่อมา ต่อมาปี 2011 ได้มีภาพยนตร์เรื่อง The Green Hornet (2011), Green Lantern (2011), และ X-Men: First Class (2011) ออกฉายพร้อมกัน ซึ่งอ้างอิงเนื้อหาตามเรื่อง "Avengers Initiative" ในภาพยนตร์เรื่อง Iron Man และ and The Incredible Hulk, มาร์เวลได้ประกาศฉายภาพยนตร์เรื่อง Thor ในวันที่ 6 พฤษภาคม 2011, ตามมาด้วย Captain America: The First Avenger ในวันที่ 22 กรกฎาคม 2011
ถึงแม้ว่าภาพยนตร์เรื่อง Ghost Rider: Spirit of Vengeance ที่ออกฉายในวันที่ 17 กุมภาพันธ์ 2012 จะมีผู้ชมให้ความสนใจน้อย ภาพยนตร์ซูเปอร์ฮีโร่ที่ทำรายได้ได้มาก และครอบครองการตลาดในฤดูร้อน มีภาพยนตร์ซูเปอร์ฮีโร่สามเรื่องครองที่ตำแหน่งสูงสุดสามอันดับแรกของแผนภูมิบ็อกซ์ออฟฟิศ  ซึ่งก็คือภาพยนตร์เรื่อง Marvel's The Avengers, ที่ทำลายสถิติระดับบ๊อกซ์ออฟฟิศ ในฐานะที่เป็นภาพยนตร์ที่ทำรายได้สูงสุดตลอดกาล ต่อไปคือภาพยนตร์แบทแมนเรื่องต่อไปของ Christopher Nolan เรื่อง The Dark Knight Rises ที่เป็นภาคต่อของภาพยนตร์เรื่อง The Dark Knight ออกฉายในวันที่ 20 กรกฎาคม 2012 เป็นลำดับที่สอง ในขณะที่ลำดับที่สามถูกครอบครองโดยภาพยนตร์ที่รีบูต ใหม่ในภาพยนตร์แฟรนไชส์เรื่อง Spider-Man นั่นคือเรื่อง The Amazing Spider-Man กำกับโดย Marc Webb และสร้างโดย Columbia Pictures
ภาพยนตร์ภาคต่อ Superman Returns ได้วางแผนจะสร้างในปี 2009 แต่ก็ต้องล่าช้าและถูกยกเลิกไปในที่สุด เพราะติดการสร้างภาพยนตร์เรื่อง Man of Steel (2013).
ในปี 2008 มีรายงานว่า DC Comics วางแผนจะออกฉายภาพยนตร์เรื่อง Green Arrow: Escape from Super Max. โดยตั้งใจจะฉายให้พร้อมกับภาพยนตร์ของ Marvel ที่วางแผนสร้าง several new X-Men films, Silver Surfer, Ant-Man, ซึ่งภาพยนตร์ฮีโร่จากฝั่ง DC จะมีตัวละคร Wonder Woman และ the Flash.
ในปี 2012 ที่ San Diego Comic-Con, Marvel ยืนยันว่าภาพยนตร์เรื่อง Ant-Man กำลังอยู่ในการสร้าง เช่นเดียวกันกับ ภาพยนตร์เรื่อง Guardians of the Galaxy จะออกฉายในเดือนสิงหาคม ปี 2014. Iron Man 3 จะออกฉายในเดือนพฤษภาคม 2013, Thor: The Dark World จะออกฉายในเดือนพฤศจิกายน 2013, and Captain America: The Winter Soldier จะออกฉายในเดือนเมษายน 2014. The Amazing Spider-Man 2, ภาาพยนตร์ภาคต่อจะออกฉายในเดือนพฤษภาคม ปี 2014 ซึ่งต่อมาได้กลายเป็นภาพยนตร์ที่ทำรายได้ต่ำและแย่ที่สุดในซีรีส์เรื่อง Spider-Man  ในปี 2013 ภาคต่อของภาพยนตร์เรื่อง X-Men Origins: Wolverine คือเรื่อง The Wolverine ได้ออกฉาย ในปี 2014, X-Men: Days of Future Past ได้ออกฉายและประสบความสำเร็จด้านรายได้ และที่สำคัญ  ภาพยนตร์เรื่องนี้กลายเป็นภาพยนตร์ที่ทำรายได้สูงสุดในซีรีส์ X-Men series
ดูเพิ่ม

บันเทิงคดีแนวซูเปอร์ฮีโร
รายชื่อภาพยนตร์ซูเปอร์ฮีโรอเมริกัน
รายชื่อภาพยนตร์ที่สร้างจากสิ่งพิมพ์ของมาร์เวลคอมิกส์
รายชื่อภาพยนตร์ที่สร้างจากหนังสือการ์ตูน
รายชื่อภาพยนตร์อิงจากสิ่งพิมพ์ของดีซีคอมิกส์
รายชื่อละครโทรทัศน์และภาพยนตร์ที่มาจากดาร์กฮอร์สคอมิกส์
รายชื่อละครโทรทัศน์และภาพยนตร์ที่มาจากอิมเมจคอมิกส์
บรรณานุกรม

Lichtenfeld, Eric (2007). Action Speaks Louder: Violence, Spectacle, and the American Action. Wesleyan University Press. ISBN 978-0-8195-6801-4.
The Staff and Friends of Scarecrow (2003). The Scarecrow Video Movie Guide. Sasquatch Books. ISBN 1-57061-415-6.
Graeber, David (2012). Super Position (Essay). The New Inquiry.*Graeber, David (October 8, 2012). "Super Position". The New Inquiry (ภาษาอังกฤษแบบอเมริกัน). สืบค้นเมื่อ January 26, 2023.
Hugh Jackman, who has played Wolverine in six X-Men films and three spin-off films
The cast of Marvel's The Avengers (2012), one of the most commercially successful superhero films
ยฺหวี เหยาเฉิน

ยฺหวี เหยาเฉิน (อักษรโรมัน: Yu Yaochen; จีน: 于垚辰) เป็นนักกีฬาวอลเลย์บอลชายทีมชาติจีน รุ่นเยาวชน เกิดเมื่อ 19 สิงหาคม พ.ศ. 2538 ปัจจุบันเล่นในตำแหน่งตัวเซตและทำหน้าที่เป็นหัวหน้าทีมเยาวชนทีมชาติจีน
ประวัติ

ยฺหวี เหยาเฉิน เกิดที่มณฑลเหลียวหนิง สาธารณรัฐประชาชนจีน เมื่อวันที่ 19 สิงหาคม ค.ศ. 1995 โดยคนในครอบครัวอย่างแม่และลุงของเขาต่างก็เป็นนักกีฬาวอลเลย์บอลทั้งคู่ จึงเป็นส่วนสำคัญที่ทำให้เขาเล่นวอลเลย์บอลตั้งแต่อายุ 10 ปี และด้วยความขยันฝึกซ้อมอย่างหนัก ทำให้ฝีมือของเขาพัฒนาไปอย่างรวดเร็ว ส่งผลให้เขาติดทีมวอลเลย์บอลของทีมชาติจีนชุดเยาวชนไปแข่งขันรายการวอลเลย์บอลเยาวชนชายชิงแชมป์เอเชีย 2012 ที่ประเทศอิหร่าน ขณะที่มีอายุได้ 17 ปี ซึ่งในรายการดังกล่าว  เขาพาทีมชาติจีนคว้าเหรียญเงินได้สำเร็จ นอกจากนั้นเขายังได้รับตำแหน่งมือเซตที่ดีที่สุดของการแข่งขันรายการดังกล่าวด้วย และในปี ค.ศ. 2014  เขาได้รับเลือกให้เป็นหนึ่งในนักกีฬาวอลเลย์บอลทีมชาติจีนเข้าร่วมการแข่งรายการวอลเลย์บอลในเอเชียนคัพ โดยที่เขาได้รับเกียรติให้เป็นหัวหน้าทีมด้วย
ผลงาน

เหรียญเงิน
แหล่งข้อมูลอื่น

Yu Yao Chen's Weibo (จีน)
ยฺหวี่ชือ

ยฺหวี่ชือ (จีนตัวเต็ม: 雨師; จีนตัวย่อ: 雨师; พินอิน: Yǔ Shī) และอีกนามหนึ่งหรือภาคหนึ่ง คือ กิ่งหลิวแดง (ฉื้อซง, 赤松; หรือ ฉื้อซงจื่อ – ปรมาจารย์กิ่งหลิวแดง) ซึ่งเป็นนามอื่น ๆ เพิ่มเติม เป็นเทพแห่งฝนของจีน นามของ ยฺหวี่ชือ ในความหมายคือ "พระวัสสานเทพ" และ "เจ้าพ่อพ่อวัสสานบดี"
เกี่ยวกับเทพบดียฺหวี่ชือ

ยฺหวี่ชือในศาสนาท้องถิ่นจีนและเทพปกรณัมจีนมักจะปรากฏพระองค์ร่วมกับพระพายจีน เทพเจ้าแห่งลม และหลุยจินจู้ (รามสูรจีน) เทพเจ้าแห่งสายฟ้าและนางเมขลาจีน (เตียนบ๊อ) บทบาทของพระองค์ปรากฏทางศาสนาในปัจจุบันและในเรื่องราวตำนานทางประวัติศาสตร์ที่เกี่ยวข้องกับหยูซีซึ่งมีการอ้างอิงหลากหลายในบทกวีและวัฒนธรรมสมัยนิยมเช่นในบทกวีต่าง ๆ  มากมาย เทพชายาของพระองค์ คือ ยฺหวี่ชือเฉีย (雨师妾; 雨師妾; "พระวัสสานเทวี")
ในภาคฉื้อซงจื่อ

บางครั้งพระองค์อาจปรากฏในรูปแบบภาค ฉื้อซงจื่อ  (จีน: 赤松子; พินอิน: Chì-Sōng-Zǐ; เวด-ไจลส์: Ch'ih-sung-tzu; "Master Red Pine") เรื่องราวของพระองค์ปรากฏในรัชกาลเฉินหนง ซึ่งปรากฏองค์เป็นชาวป่าผู้ขจัดภัยพิบัติทางธรรมชาติและความแห้งแล้งให้แก่ประชาชนและได้รับการยกย่องให้เป็นเทพแห่งฝนของจีนและได้รับการอัญเชิญให้สถิตประทับบนภูเขาคุนหลุนในตำนาน
ดูเพิ่ม

รายพระนามเทวดาจีน
รายพระนามเทวดาที่ได้รับการสถาปนาในห้องสิน
เทพเจ้าในห้องสิน
เจ้าแม่พระจันทร์
พระแม่หนี่วา
พระพายจีน
พระมณีเมขลาจีน
หลุยจินจู้ (รามสูรจีน)
เทพเจ้าและผู้เศษของจีน
พระพิรุณเทวี
จิตรกรรมพระวรุณเทพ (จีน)ในภาค ฉื้อซงจื่อ  ศิลปะแบบประเพณีจีน
ภัยพิบัติกระสวยอวกาศโคลัมเบีย

ภัยพิบัติกระสวยอวกาศโคลัมเบีย เกิดขึ้นเมื่อวันเสาร์ที่ 1 กุมภาพันธ์ พ.ศ. 2546 เมื่อกระสวยอวกาศโคลัมเบียของ องค์การนาซา แตกออกเป็นชิ้นเล็กชิ้นน้อยตกลงมาสู่โลกเหนือเขตรัฐเท็กซัสพร้อมกับการสูญเสียลูกเรือทั้งหมดเจ็ดคน หลังจากเสร็จสิ้นภารกิจในเที่ยวบินที่ 28 STS-107 และกำลังเดินทางกลับสู่พื้นโลก
การสูญเสียของกระสวยอวกาศโคลัมเบียเกิดจากความเสียหายที่เกิดขึ้นระหว่างการส่ง ชิ้นส่วนแผ่นโฟมกันความร้อนชิ้นหนึ่งเกิดปริแตกออก และหลุดออกจากบริเวณถังเชื้อเพลิงด้านนอก พุ่งมากระทบปลายปีกด้านซ้ายของกระสวยอวกาศ ทำให้ระบบป้องกันความร้อนของกระสวย (Shuttle's thermal protection system (TPS)) ได้รับความเสียหาย วิศวกรจำนวนหนึ่งสังเกตเห็นความผิดปกติตั้งแต่กระสวยอวกาศยังอยู่ในวงโคจร แต่ผู้จัดการภาคพื้นดินของนาซาให้จำกัดขอบเขตการสอบสวนไว้ก่อนเพราะเห็นว่ายังไม่สามารถทำอะไรได้
คณะกรรมการสอบสอนอุบัติเหตุกระสวยอวกาศโคลัมเบีย ระบุถึงปัญหาที่เกิดขึ้นทั้งในทางเทคนิคและด้านการจัดการภายในองค์กร ทำให้โครงการด้านกระสวยอวกาศต้องหยุดชะงักไปกว่าสองปีหลังจากอุบัติเหตุครั้งนี้ นับเป็นเหตุโศกนาฏกรรมครั้งใหญ่หลังจากเหตุการณ์โศกนาฏกรรมกระสวยอวกาศแชลเลนเจอร์
การเกิดอุบัติเหตุ

กระสวยอวกาศโคลัมเบียมีแผนเดินทางขึ้นไปปฏิบัติภารกิจทดลองวิทยาศาสตร์กว่า 80 รายการ นอกอวกาศเป็นเวลา 16 วัน และมีกำหนดเดินทางกลับสู่พื้นโลก โดยแล่นลงจอดที่ศูนย์อวกาศเคนเนดี แหลมคานาเวอรัล รัฐฟลอริดา ในช่วงเช้าของวันเสาร์ที่ 1 กุมภาพันธ์ (ตามเวลาในสหรัฐฯ) แต่กระสวยอวกาศเกิดขาดการติดต่อกับศูนย์ควบคุมภารกิจภาคพื้นดิน กระสวยอวกาศโคลัมเบีย ถือเป็นกระสวยอวกาศเก่าแก่ที่สุดขององค์การนาซา โดยขึ้นบินสู่อวกาศครั้งแรกในปี 2524 นักบินอวกาศทั้ง 7 คน ประกอบด้วยชาวสหรัฐฯ 6 คน ชาวอิสราเอล 1 คน เสียชีวิตทั้งหมด
เหตุการณ์เกิดขึ้นเหนือพื้นดินราว 207,000 ฟุต หรือ 62,100 เมตร ซึ่งเป็นไปไม่ได้ว่าจะถูกยิงด้วยขีปนาวุธแบบพื้นสู่อากาศ ในช่วงไม่กี่นาทีสุดท้ายก่อนยานจะพบจุดจบ เป็นไปได้ว่าเกิดปัญหาขึ้นที่แผ่นป้องกันความร้อน ราว 80 วินาทีหลังจากมันทะยานขึ้นจากแหลมคานาเวอราล ชิ้นส่วนแผ่นโฟมกันความร้อน ขนาดยาวประมาณ 20 นิ้ว หลุดออกจากบริเวณถังเชื้อเพลิงด้านนอก และพุ่งมากระทบปลายปีกด้านซ้ายของกระสวยอวกาศ ทำความเสียหายให้กับแผ่นฉนวนกันความร้อน ที่เรียกว่า Thermal Tiles หรืออาจทำให้มันหลุดไป
กระสวยอวกาศจะมี Thermal Tiles มากกว่า 20,000 แผ่น เพื่อป้องกันความร้อน ในขณะที่มันเดินทางกลับเข้าสู่บรรยากาศ ของโลก หากเกิดมันหลุดออก จนมีขนาดใหญ่จะเกิดความร้อนสูง จนทำให้กระสวยอวกาศแตกเป็นเสี่ยง ๆ ในขณะที่ มันเดินทางเข้าสู่ชั้นบรรยากาศของโลก คล้ายกับสถานีอวกาศเมียร์ที่แตกกระจายเป็นชิ้นเล็กชิ้นน้อย ซึ่งหลักฐานใหม่ที่พบแสดงให้เห็นว่า อุณหภูมิอากาศบริเวณด้านซ้ายของยานได้เพิ่มสูงขึ้นผิดปกติ ประกอบกับตัวยานได้ถูกบีบอัดจากแรงต้านของลมกำลังสูงในขณะนั้น
แหล่งข้อมูลอื่น

ด่วน! สเปซชัตเติ้ลโคลัมเบียลุกไหม้แตกเป็นเสี่ยงเหนือรัฐเท็กซัส
ตารางเวลาของยานโคลัมเบียประสบภัยพิบัติ[ลิงก์เสีย]
รายงานพิเศษโศกนาฏกรรมยานขนส่งอวกาศโคลัมเบีย
ฟุตบอลดิวิชัน 3 ฤดูกาล 2559 กลุ่มภาคตะวันออกเฉียงเหนือ

| รายละเอียดการแข่งขัน |
| --- | --- |
เมือง: เทศบาลเมืองวังสะพุง จังหวัดเลย
วันที่: 16 - 28 ธันวาคม 2559
ทีม: 10
อันดับเมื่อสิ้นสุดการแข่งขัน
ชนะเลิศ: เทศบาลเมืองวังสะพุง
รองชนะเลิศ: ทีดับบลิวดี ทนายตั้ม
สถิติการแข่งขัน
จำนวนนัดที่แข่งขัน: 19
จำนวนประตู: 68 (3.58 ประตูต่อนัด)
ผู้ทำประตูสูงสุด: วัชรินทร์ นมัสการ (6) (ทีดับบลิวดี ทนายตั้ม)
ฟุตบอลดิวิชัน 3 ฤดูกาล 2559 กลุ่มภาคตะวันออกเฉียงเหนือ เป็นส่วนหนึ่งของการแข่งขันฟุตบอลดิวิชัน 3 ฤดูกาล 2559 โดยสโมสรที่ชนะเลิศ จะได้เลื่อนชั้นขึ้นไปแข่งขันในระดับไทยลีก 4
สโมสร

| สโมสร | จังหวัด |
| --- | --- |
โคราช ยูไนเต็ด: นครราชสีมา
โคราช เอฟซี: นครราชสีมา
โคราช ซิตี้: นครราชสีมา
นครราชสีมา ยูไนเต็ด: นครราชสีมา
เพื่อนปากช่อง: นครราชสีมา
ห้วยแถลง เอฟซี: นครราชสีมา
เทศบาลเมืองวังสะพุง: เลย
วิทยาลัยบัณฑิตเอเชีย: ขอนแก่น
หนองหาน: อุดรธานี
ทีดับบลิวดี-ทนายตั้ม: ศรีสะเกษ
รอบแบ่งกลุ่ม

การแข่งขันในรอบแบ่งกลุ่มของทั้ง 10 ทีม แบ่งออกเป็น 3 กลุ่ม กลุ่มที่ 1 และ กลุ่มที่ 2 มีจำนวนกลุ่มละ 3 ทีม ส่วนกลุ่มที่ 4 มีจำนวน 4 ทีม แข่งขันแบบพบกันหมด
โดยทีมที่ได้อันดับที่ 1-2 ของกลุ่มที่ 1 และ 2 , ทีมที่ได้อันดับที่ 1-3 ของกลุ่มที่ 3 และทีมอันดับ 3 ที่มีคะแนนดีที่สุดของกลุ่มที่ 1 และ 2 รวม 8 ทีม จะผ่านเข้าไปแข่งขันต่อในรอบสอง
มุกุรุม่า เค็นเซย์

| ตัวละคร เทพมรณะ> มุกุรุม่า  เคนเซย์ (Muguruma Kensei) |
| --- | --- |
อาชีพ: ไวเซิดร์ (อดีต ยมทูต หัวหน้าหน่วยที่ 9)
วันเกิด: 30 กรกฎาคม
อายุ: มากกว่า 110 ปี
สีผม: สีเทา/ สีเงิน
สีตา: สีน้ำตาล
ส่วนสูง: 179 เซนติเมตร
น้ำหนัก: 75 กิโลกรัม
ดาบฟันวิญญาณ: ทาชิคาเซะ
พากย์เสียงโดย: โทะโมะคะซุ สุงิทะ
มุกุรุม่า เค็นเซย์ ตัวละครจากการ์ตูนจากเรื่องเทพมรณะ เป็นยมทูตอดีตหัวหน้าหน่วยที่ 9  แห่ง 13 หน่วยพิทักษ์
ลักษณะ/อุปนิสัย

บุคลิกห้าวหาญเอาจริงเอาจัง ใส่ใจผู้ใต้บังคับบัญชา
ประวัติ

อดีตหัวหน้าหน่วย 9 แห่ง 13 หน่วยพิทักษ์ เมื่อประมาณ 110 ปี ก่อน  ถูกพัวพันเข้ากับการทดลองของไอเซ็น จนลูกน้องถูกฆ่าตายและตัวเขาเองถูกปลุกพลังฮอลโลว์ให้ตื่นขึ้นมา แม้ว่าภายหลังอุราฮาระ จะช่วยด้วย ลูกแก้ววินาศ (โฮเคียคุ) ก็ไม่สามารถรักษาได้ อีกทั้งยังถูก 46 ห้องวังกลาง ตัดสินให้กำจัดในฐานะฮอลโลว์  อุราฮาระจึงต้องผนึกวิญญาณของเขาพร้อมทั้ง เพื่อผู้ประสบชะตากรรมเดียวกันอีก 7 คน แล้วหนีมาที่โลกมนุษย์ เกิดเป็นกลุ่มไวเซิร์ดทั้ง 8 ขึ้น
บทบาท > ภาคอดีต

อดีตหัวหน้าหน่วยที่ 9 ซึ่งเคยช่วยชีวิต ฮิซากิ ชูเฮย์(รองหัวหน้าหน่วย 9 ในปัจจุบัน) เขาสักตัวอักษร 69 ไว้ที่หน้าท้อง หมายถึง  มุกุ(ุ6) รุม่าแห่งหน่วย 9 จึงเป็นที่มาของรอยสัก 69 บนใบหน้าชูเฮย์ เพื่อระลึกถึงผู้มีพระคุณ
ภายหลังถูกการทดลองของไอเซ็นทำให้กลายเป็นฮอลโลว์ แต่ก็ได้อุราฮาระ(อดีตหัวหน่วยหน้าหน่วย 12 ในขณะนั้น) ช่วยเอาไว้ อีกทั้งยังสร้างกายหยาบ แล้วพาพวกเขาทั้ง 9 หนีมาที่โลกมนุษย์
ดาบฟันวิญญาณ

ชื่อ : ทาชิคาเซะ 断地風 (วายุตัดปฐพี)
คำปลดปล่อย : จงพัดกระหน่ำ 吹っ飛ばせ
ลักษณะ : มีดคอมแบท
ดาบฟันวิญญาณ > ขั้นต้น (ชิไค)

ชื่อ : ทาชิคาเซะ (วายุตัดปฐพี)
คำปลดปล่อย : จงพัดกระหน่ำ
ลักษณะ : ตัวดาบจะหดลงจนกลายเป็นมีดคอมแบท ด้ามจับสีดำมีรูเหมือนไกปืน
ความสามารถ : เกิดลมห่อหุ้มผู้ใช้และตัวดาบเปลี่ยนเป็นมีดคอมแบท สามารถสร้างสายลมใบมีดที่มีความคมสูง เข้าฟาดฟันศัตรู
ดาบฟันวิญญาณ > ขั้นปลดปล่อยสวัสดิกะ (บังไค)

ชื่อ : กำปั้นเหล็กวายุตัดปฐพี (Tekken Tachikaze เทคเค็น ทาชิคาเซะ)
ลักษณะ : ตัวดาบกลายเป็นสนับมือที่มีคมมีด ทั้ง 2 มือ
ความสามารถ : มีความสามารถในการเพิ่มพลังโจมตีที่หมัด
เพิ่มเติม เค็นเซย์เป็นคนที่ช่วยชูเฮ ในวัยเด็กเอาไว้ด้วย เพราะ อย่างงี้ชูเฮ จึงใช้สัญลักษณ์ที่เหมือนเลข 69 แทน เค็นเซย์ ที่ตนเคารพ
sp:Vizard
มาร์ติน โรมวัลเดซ

มาร์ติน โรมวัลเดซ (เกิด 14 พฤศจิกายน ค.ศ. 1963) เป็นนักการเมืองชาวฟิลิปปินส์ เคยดำรงตำแหน่งสมาชิกสภาผู้แทนราษฎร เขต 1 จังหวัดเลเต 3 สมัย เคยเป็นผู้ท้าชิงตำแหน่งสมาชิกวุฒิสภาในปี ค.ศ. 2016 แต่แพ้การเลือกตั้ง ปัจจุบันเป็นประธานพรรคลากาส-ซีเอ็มดี
มณฑล สงวนเสริมศรี

| ศาสตราจารย์พิเศษ เภสัชกร มณฑล สงวนเสริมศรี ม> ป.ช., ม.ว.ม. |
| --- | --- |
เกิด: มณฑล สงวนเสริมศรี
สัญชาติ: ไทย
การศึกษา: ปรัชญาดุษฎีบัณฑิต สาขาชีวเคมี จากมหาวิทยาลัยเคมบริดจ์
องค์การ: มหาวิทยาลัยพะเยา
คู่สมรส: รศ.ดร.มัทนี  สงวนเสริมศรี
บุตร: 2 คน
ศาสตราจารย์(พิเศษ) เภสัชกร มณฑล สงวนเสริมศรี (29 ธันวาคม พ.ศ. 2490 - ) ศาสตราจารย์พิเศษสาขาเภสัชศาสตร์ อดีตอธิการบดีมหาวิทยาลัยนเรศวร 2 วาระ (พ.ศ. 2544 - 2548 และ พ.ศ. 2548 - 2552) และอธิการบดีมหาวิทยาลัยพะเยา (พ.ศ. 2553 - พ.ศ. 2561)
ประวัติ

ศาสตราจารย์(พิเศษ) เภสัชกร มณฑล สงวนเสริมศรี เกิดเมื่อวันที่ 29 ธันวาคม พ.ศ. 2490 สำเร็จการศึกษาระดับมัธยมศึกษาจาก โรงเรียนอำนวยศิลป์พระนคร เมื่อปี พ.ศ. 2509 จากนั้นจึงเข้าศึกษาต่อที่คณะเภสัชศาสตร์ จุฬาลงกรณ์มหาวิทยาลัย จนสำเร็จการศึกษาเภสัชศาสตรบัณฑิต (ภ.บ.) เมื่อปี พ.ศ. 2515 หลังจากนั้นเข้าศึกษาต่อในระดับปริญญาโท โดยสำเร็จการศึกษาวิทยาศาสตรมหาบัณฑิต (วท.ม.) สาขาชีวเคมี จากมหาวิทยาลัยมหิดล เมื่อปี พ.ศ. 2519 และ Master of Philosophy (M.Phil.) สาขาชีวเคมี จากมหาวิทยาลัยเคมบริดจ์ สหราชอาณาจักร เมื่อปี พ.ศ. 2523 ต่อมาเข้าศึกษาต่อในระดับปริญญาเอกจนสำเร็จการศึกษา Doctor of Philosophy (Ph.D.) สาขาชีวเคมี จากมหาวิทยาลัยเคมบริดจ์ ในปี พ.ศ. 2525  และสำเร็จการศึกษาปริญญาวิทยาลัยป้องกันราชอาณาจักร (วปรอ 4010) เมื่อปี พ.ศ. 2541
ปัจจุบันสมรสกับ รศ.ดร.มัทนี  สงวนเสริมศรี มีบุตรชาย  2 คน
ประสบการณ์การทำงานด้านบริหาร

พ.ศ. 2519 - พ.ศ. 2526 อาจารย์โท ภาควิชาชีวเคมี  คณะเภสัชศาสตร์ จุฬาลงกรณ์มหาวิทยาลัย
พ.ศ. 2526 - พ.ศ. 2529 ผู้ช่วยศาสตราจารย์สาขาชีวเคมี คณะเภสัชศาสตร์  จุฬาลงกรณ์มหาวิทยาลัย
พ.ศ. 2529 - พ.ศ. 2533 รองศาสตราจารย์สาขาชีวเคมี คณะเภสัชศาสตร์ จุฬาลงกรณ์มหาวิทยาลัย
พ.ศ. 2533 - พ.ศ. 2534 รองคณบดีฝ่ายวิชาการ และรักษาการคณบดีคณะเภสัชศาสตร์ จุฬาลงกรณ์มหาวิทยาลัย
พ.ศ. 2534 - พ.ศ. 2535 ผู้ประสานงานคณะเภสัชศาสตร์  มหาวิทยาลัยนเรศวร
พ.ศ. 2535 - พ.ศ. 2536 ผู้อำนวยการสำนักงานโครงการจัดตั้งคณะเภสัชศาสตร์ มหาวิทยาลัยนเรศวร
พ.ศ. 2536 - พ.ศ. 2537 รักษาการในตำแหน่งคณบดีคณะเภสัชศาสตร์ มหาวิทยาลัยนเรศวร
พ.ศ. 2538 - พ.ศ. 2544 คณบดีคณะเภสัชศาสตร์ มหาวิทยาลัยนเรศวร
พ.ศ. 2539 - พ.ศ. 2541 ผู้อำนวยการโครงการจัดตั้งคณะวิทยาศาสตร์การแพทย์ มหาวิทยาลัยนเรศวร
พ.ศ. 2541 ผู้อำนวยการสำนักงาน โครงการจัดตั้งมหาวิทยาลัยแม่ฟ้าหลวง
พ.ศ. 2542 - พ.ศ. 2543 รักษาการในตำแหน่งรองอธิการบดี  มหาวิทยาลัยแม่ฟ้าหลวง
พ.ศ. 2544 - พ.ศ. 2552 อธิการบดีมหาวิทยาลัยนเรศวร
พ.ศ. 2546 - พ.ศ. 2552  ประธานกรรมการศูนย์ภูมิภาคเทคโนโลยีอวกาศและภูมิสารสนเทศภาคเหนือตอนล่าง
พ.ศ. 2551 - พ.ศ. 2552  ประธานที่ประชุมอธิการบดีแห่งประเทศไทย (ทปอ.)
พ.ศ. 2552 ศาสตราจารย์พิเศษ สาขาเภสัชศาสตร์ มหาวิทยาลัยนเรศวร
พ.ศ. 2553 - พ.ศ. 2561 อธิการบดีมหาวิทยาลัยพะเยา (มพ.)
พ.ศ.2558 - พ.ศ. 2563 รักษาการแทนผู้อำนวยการศูนย์การแพทย์และโรงพยาบาลมหาวิทยาลัยพะเยา (ศ.รพ.มพ.)
ประสบการณ์การทำงานอื่น ๆ

พ.ศ. 2536 - พ.ศ. 2552	กรรมการบริหารและกรรมการสภามหาวิทยาลัยนเรศวร
พ.ศ. 2537 - พ.ศ. 2538 คณะอนุกรรมการโครงการจัดตั้งคณะแพทยศาสตร์ มหาวิทยาลัยนเรศวร
พ.ศ. 2538 - พ.ศ. 2539	คณะอนุกรรมการโครงการจัดตั้งคณะพยาบาลศาสตร์ มหาวิทยาลัยนเรศวร
พ.ศ. 2539 - พ.ศ. 2541 คณะอนุกรรมการโครงการจัดตั้งคณะทันตแพทยศาสตร์ และคณะสหเวชศาสตร์  มหาวิทยาลัยนเรศวร
พ.ศ. 2541 - พ.ศ. 2542	กรรมการสภาเภสัชกรรม
พ.ศ. 2545 - ปัจจุบัน	คณะอนุกรรมการสภาวิจัยแห่งชาติสาขาวิทยาศาสตร์เคมีและเภสัช
พ.ศ. 2546 และ พ.ศ. 2550 รองประธานที่ประชุมอธิการบดีแห่งประเทศไทย (ทปอ.)
พ.ศ. 2546 - พ.ศ. 2547	กรรมการ อ.ก.ม.วิสามัญเกี่ยวกับกฎหมาย การอุทธรณ์ และการร้องทุกข์
พ.ศ. 2549 - พ.ศ. 2550	คณะกรรมการการกองทุนบำเหน็จบำนาญข้าราชการ (กบข.)
พ.ศ. 2547 - ปัจจุบัน	คณะกรรมการการอุดมศึกษา (กกอ.)
พ.ศ. 2548 - ปัจจุบัน	คณะกรรมการการข้าราชการพลเรือนในสถาบันอุดมศึกษา (ก.พ.อ.)
เกียรติประวัติและผลงานดีเด่น

พ.ศ. 2536  บุคลากรดีเด่นมหาวิทยาลัยนเรศวร
พ.ศ. 2544  รับโล่ประกาศเกียรติคุณ จากศูนย์ประสานงานการศึกษาเภสัชศาสตร์แห่งประเทศไทย  (ศ.ศ.ภ.ท.)
พ.ศ. 2545  ศิษย์เก่าดีเด่น บัณฑิตวิทยาลัย มหาวิทยาลัยมหิดล ด้านบริหารประจำปี 2545
พ.ศ. 2548  บุคลากรดีเด่น ด้านส่งเสริมศิลปวัฒนธรรม จังหวัดพิษณุโลก 2548
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2550 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2545 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2544 –  เหรียญจักรพรรดิมาลา (ร.จ.พ.)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

ฝรั่งเศส :
พ.ศ. 2551 –  เครื่องอิสริยาภรณ์ปาล์มวิชาการ ชั้นที่ 1
แหล่งข้อมูลอื่น

8 ปี งานสร้างคน มณฑล สงวนเสริมศรี เก็บถาวร 2009-02-18 ที่ เวย์แบ็กแมชชีน
| ก่อนหน้า |  | มณฑล สงวนเสริมศรี |  | ถัดไป |
| --- | --- | --- | --- | --- |
| ศ.ดร.สุจินต์ จินายน |  |   อธิการบดีมหาวิทยาลัยนเรศวร  (20 มกราคม พ.ศ. 2544 - 19 มกราคม พ.ศ. 2548 20 มกราคม พ.ศ. 2548 - 19 มกราคม พ.ศ. 2552) |  | ศ.ดร.สุจินต์ จินายน |
| ไม่มี |  | อธิการบดีมหาวิทยาลัยพะเยา  (20 กันยายน พ.ศ. 2553 - 21 กันยายน พ.ศ. 2557 11 พฤศจิกายน พ.ศ. 2557 - 10 พฤศจิกายน พ.ศ. 2561) |  | รศ. ดร. สุภกร พงศบางโพธิ์ |
| ด ค กอธิการบดีมหาวิทยาลัยนเรศวร |
| --- | --- |
รองอธิการประจำวิทยาลัยวิชาการศึกษา พิษณุโลก:  พนัส หันนาคินทร์ 
รองอธิการบดีมหาวิทยาลัยศรีนครินทรวิโรฒ  วิทยาเขตพิษณุโลก:  พนัส หันนาคินทร์  นิพนธ์ กินาวงศ์  ฉัตรชัย อรณนันท์  ดำรง ศิริเจริญ 
อธิการบดีมหาวิทยาลัยนเรศวร:  สมบูรณ์ สุขสำราญ  สุจินต์ จินายน  มณฑล สงวนเสริมศรี  สุจินต์ จินายน  กาญจนา เงารังษี 
| ด ค กอธิการบดีมหาวิทยาลัยพะเยา |
| --- | --- |
  มณฑล สงวนเสริมศรี • สุภกร พงศบางโพธิ์
ฟุตบอลดิวิชัน 3 ฤดูกาล 2559 กลุ่มภาคเหนือ

| รายละเอียดการแข่งขัน |
| --- | --- |
เมือง: อำเภอเมืองเชียงใหม่,  อำเภอสันทราย  จังหวัดเชียงใหม่
วันที่: 7 – 18 มกราคม พ.ศ. 2560
ทีม: 13
อันดับเมื่อสิ้นสุดการแข่งขัน
ชนะเลิศ: ช้างเผือก เชียงใหม่
รองชนะเลิศ: สพล. เชียงใหม่
สถิติการแข่งขัน
จำนวนนัดที่แข่งขัน: 22
จำนวนประตู: 88 (4 ประตูต่อนัด)
ผู้ทำประตูสูงสุด: กฤษฎา ถาพิงยศ (7) ( ช้างเผือก เชียงใหม่ )
ฟุตบอลดิวิชั่น 3 ฤดูกาล 2559 โซนภาคเหนือ หรือ ฟุตบอลไทยลีก อเมเจอร์ ทัวร์นาเมนต์ ฤดูกาล 2559 กลุ่มภาคเหนือ เป็นส่วนหนึ่งของการแข่งขันฟุตบอลดิวิชัน 3 ฤดูกาล 2559 โดยสโมสรที่ชนะเลิศ จะได้เลื่อนชั้นขึ้นไปแข่งขันในระดับไทยลีก 4
สโมสร

| สโมสร | จังหวัด |
| --- | --- |
ชัยนาท ยูไนเต็ด: ชัยนาท
ช้างเผือก เชียงใหม่: เชียงใหม่
เชียงรายวันเดอร์ คิด ฟอร์ เออีซี: เชียงราย
นครแม่สอด ยูไนเต็ด: ตาก
นอร์ทเทิร์น ตาก ยูไนเต็ด: ตาก
ประชุมน้องเชค: สุพรรณบุรี
มหาวิทยาลัยราชภัฏพิบูลสงคราม: พิษณุโลก
แม่โจ้ ยูไนเต็ด: เชียงใหม่
สถาบันการพลศึกษา วิทยาเขตเชียงใหม่: เชียงใหม่
กองทัพภาคที่ 3 - สมาคมกีฬาฟุตบอลจังหวัดเพชรบูรณ์: เพชรบูรณ์
สมาคมนักเรียนเก่าอำนวยศิลป์: กรุงเทพมหานคร
แสนขัน: อุตรดิตถ์
หนองบัว ซิตี้: หนองบัวลำภู
รอบแบ่งกลุ่ม

การแข่งขันในรอบแบ่งกลุ่ม แบ่งออกเป็น 4 กลุ่ม ทีมที่ได้คะแนนอันดับที่ 1 และอันดับที่ 2 ของแต่ละกลุ่ม จะผ่านเข้าไปแข่งขันต่อในรอบที่สอง
ในกรณีที่มีคะแนนเท่ากันและต้องหาลำดับของทีมที่จะเข้ารอบต่อไป จะไม่มีการคิดผลต่างประตูได้เสีย แต่จะพิจารณาจากผลการแข่งขันที่เคยแข่งขันระหว่างกัน หากเสมอกัน จะพิจารณาจากจำนวนครั้งที่ชนะในรอบแบ่งกลุ่ม หากชนะมาเท่ากัน ให้ใช้วิธีการจับฉลาก
ภัยพิบัติต่อสิ่งแวดล้อม

ภัยพิบัติต่อสิ่งแวดล้อม (อังกฤษ : environmental disaster) หมายถึงภัยพิบัติที่เกิดจากกิจกรรมของมนุษย์ซึงไม่รวมถึงภัยพิบัติธรรมชาติ ในกรณีนี้ ผลกระทบที่เกิดจากการเปลี่ยนแปลงระบบนิเวศทำให้เกิดความเสียที่ตามมาเป็นวงกว้างหรือที่ใช้เวลานาน ผลกระทบดังกล่าวรวมถึงการตายของสัตว์ (รวมทั้งมนุษย์) และระบบพืชพันธุ์ หรืออาจมีผลกระทบรุนแรงต่อการดำรงชีวิตของมนุษย์ที่อาจทำให้ต้องอพยพสู่ที่ปลอดภัยที่อื่น